b'\n_START_ARTICLE_\nFussballclub Z\xc3\xbcrich\n_START_PARAGRAPH_\nFussballclub Z\xc3\xbcrich, poznan tudi kot FC Z\xc3\xbcrich, FCZ ali preprosto Z\xc3\xbcrich je profesionalni \xc5\xa1vicarski nogometni klub iz Z\xc3\xbcricha. Ustanovljen je bil 1. avgusta 1896. Ustanovitelji FC Z\xc3\xbcricha so bili \xc4\x8dlani treh biv\xc5\xa1ih lokalnih klubov (FC Turicum, FC Viktoria in FC Excelsior). Eden izmed njih je bil tudi Joan Gamper, kasneje poznan kot ustanovitelj FC Barcelone._NEWLINE_Doma\xc4\x8da prvenstva je osvojil dvanajstkrat, osvojitelj dr\xc5\xbeavnega pokala pa je bil osemkrat. Tradicionalne barve kluba sta modra in rumena. Doma\xc4\x8de tekme igra na stadionu Letzigrund, ki sprejme 30.930 gledalcev.\n_START_SECTION_\nRivalstvo\n_START_PARAGRAPH_\nVelika rivala FC Z\xc3\xbcricha sta FC Basel in lokalni Grasshopper. Zaradi velikega rivalstva, je posamezna tekma imenovana Tekma visokega tveganja, kjer je po navadi prisotno tudi pove\xc4\x8dano \xc5\xa1tevilo policistov.'